Kuna on sant tuju, siis paar sõna meie ajakirjandusest. Laupäeval külas inimesel, kelle WC seinal on plakat kirjaga Die Illusion ist alles!  Seega pole Diplomaatiat veel jõudnud lugeda. Kadri Liigi artiklist libistasin pilgu üle ja ei ole paljuga nõus. Edaspidi sellest ehk pikemalt. Minu meelest kirjutab Kaarel Kaas "kõigi pommide isast" täpselt nii nagu venelased seda soovivad. Millal ajakirjanikud sellest ükskord aru saavad, mis on nende väljaütlemiste eesmärk (see ei käi ainult eesti ajakirjanike kohta). Pole vaja tirazheerida Kremli propagandat, püüaks vähe teemasse süveneda. Väike otsing netis ja isand Kaas oleks saanud loole veel mõne uue  vaatenurga. Kremli oma kõrvale. Tänase päeva tegija on aga kindlasti EPL, kus keegi tütarlaps on märkinud laevaga pildi allkirjaks miinipilduja.